Jocurile de noroc sunt interzise în localitățile mici. Klaus Iohannis a promulgat legea
Președintele Klaus Iohannis a promulgat, miercuri, legea care prevede interzicerea jocurilor de noroc în localitățile cu mai puțin de 15.000 de locuitori. După adoptarea de către Camera Deputaților a legii, săptămâna trecută, social-democratul Alfred Simonis a declarat în plen că este „un prim pas, o primă victorie împotriva industriei păcănelelor, care în următoarele zile va trebui să închidă în peste 90% din localitățile din România sălile de jocuri care sunt deschise”.